open-index/open-wikipedia-markdown huggingface dataset:
ఎస్. బంగారప్ప

**సారెకొప్ప బంగార‌ప్ప‌** (26 అక్టోబర్ 1933 - 26 డిసెంబర్ 2011) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు వరుసగా సార్లు ఎమ్మెల్యేగా ఎన్నికై వివిధ హోదాల్లో పనిచేసి 1990 అక్టోబరు 17 నుండి 1992 నవంబరు 19 వరకు కర్ణాటక రాష్ట్ర 12వ ముఖ్యమంత్రిగా బాధ్యతలు నిర్వహించాడు.

## రాజకీయ జీవితం
బంగారప్ప సోషలిస్టుగా రాజకీయాల్లో వచ్చి 1967లో తొలిసారి శాసనసభకు ఎన్నికై తరువాత కాంగ్రెస్ పార్టీలో చేరి రాష్ట్ర మంత్రిగా, కర్ణాటక ప్రదేశ్ కాంగ్రెసు కమిటీ అధ్యక్షునిగా, కర్ణాటక మాజీ ముఖ్యమంత్రిగా పనిచేశాడు. అతను 44 ఏళ్ల రాజకీయ జీవితంలో 1996 నుంచి 2009 వరకు వరుసగా 7 సార్లు కర్ణాటక శాసనసభ సభ్యునిగా పనిచేశాడు. బంగారప్ప రాజకీయ సమీకరణాల్లో భాగంగా కర్ణాటక వికాస్ పార్టీ, కర్ణాటక కాంగ్రెస్ పార్టీని స్థాపించాడు, తరువాత బిజెపి, సమాజ్‌వాదీ పార్టీలో చేరి తిరిగి కాంగ్రెస్ పార్టీలో చేరాడు. బంగారప్ప పదవీ కాలంలో 36 వేల పుణ్య క్షేత్రాలను పునరుద్ధరించడం, పునర్నిర్మించడం చేశాడు. పేదలకు ఇళ్లు కట్టించడం, గ్రామీణ కళాకారులు, కుటీర పరిశ్రమలకు చేయూత ఇచ్చి బహుజన నాయకుడిగా గుర్తింపునందుకున్నాడు.
### నిర్వహించిన పదవులు
*1967- 1996: కర్ణాటక శాసన సభ్యుడు (సొరబా నియోజకవర్గం నుండి వరుసగా 7 సార్లు)
*1977- 1978: హోం శాఖ మంత్రి
*1978-79: పబ్లిక్ వర్క్స్ శాఖ మంత్రి 
*1979-80: కర్ణాటక ప్రదేశ్ కాంగ్రెసు కమిటి 
*1980-81:, రెవెన్యూ, వ్యవసాయ శాఖ మంత్రి 
*1985-87: కర్ణాటక అసెంబ్లీలో ప్రతిపక్ష నాయకుడు
*1989-90: వ్యవసాయ శాఖ మంత్రి 
*1990-92: కర్ణాటక రాష్ట్ర 12వ ముఖ్యమంత్రి
*1996: కర్ణాటక కాంగ్రెస్ పార్టీ నుండి తొలిసారి లోక్‌సభ సభ్యుడిగా ఎన్నిక 
*1998: కర్ణాటక వికాస్ పక్ష అధ్యక్ష్యుడు 
*1999: కాంగ్రెస్ పార్టీ నుండి 2వ సారి లోక్‌సభ సభ్యుడిగా ఎన్నిక 
*2004: బీజేపీ పార్టీ నుండి 3వ సారి లోక్‌సభ సభ్యుడిగా ఎన్నిక
*2005: సమాజ్‌వాదీ పార్టీ నుండి 4వ సారి లోక్‌సభ సభ్యుడిగా ఎన్నిక (ఉప ఎన్నిక)

### ఇతరాలు
*2008: అసెంబ్లీ ఎన్నికల్లో ఓటమి
*2009: లోక్‌సభ ఎన్నికల్లో ఓటమి, శిమోగా నియోజకవర్గం
*2010: జనతా దళ్ (సెక్యులర్ పార్టీ)

## మరణం
బంగారప్ప మూత్ర సంబంధిత వ్యాధులతో బాధపడుతూ మల్యా ఆస్పత్రిలో చికిత్స పొందుతూ ఆరోగ్యం విషమించడంతో 2011 డిసెంబరు 26న మరణించారు.

## మూలాలు

వర్గం:1933 జననాలు
వర్గం:2011 మరణాలు
వీరప్ప మొయిలీ

**మార్పడి వీర‌ప్ప మొయిలీ** కర్ణాటక రాష్ట్రానికి చెందిన కవి, రచయిత, రాజకీయ నాయకుడు. ఆయన కర్ణాటక రాష్ట్ర 13వ ముఖ్యమంత్రిగా, 28 మే 2011 నుండి  26 మే 2014 వరకు కేంద్రంలో మన్మోహన్ సింగ్ మంత్రివర్గంలో వివిధ శాఖలకు కేంద్ర మంత్రిగా పని చేశాడు. ఆయన ఉమ్మడి ఆంధ్రప్రదేశ్ కాంగ్రెస్ పార్టీ రాష్ట్ర వ్యవహారాల ఇన్‌చార్జ్‌గా, ఆంధ్రప్రదేశ్ పునర్వ్యవస్థీకరణ చట్టం కమిటీ సభ్యుడిగా ఉన్నాడు.

## రాజకీయ జీవితం
## పురస్కారాలు
* 2000 - అమీన్ సద్భావన అవార్డు 
* 2001  - దేవరాజ్ యూర్స్ ప్రశస్తి 
* 2001 - ఆర్యభట్ట అవార్డు 
* 2007 -  మూర్తిదేవి అవార్డు - *శ్రీ రామాయణ  మహాన్వేషణం*
* 2014  - [సరస్వతి సమ్మాన్ - *శ్రీ రామాయణ  మహాన్వేషణం*
* 2021 - సాహిత్య అకాడెమీ - ‘శ్రీ బాహుబలి అహింసా దిగ్విజయం’ దీర్ఘ కవితకు గాను

## మూలాలు

వర్గం:1940 జననాలు
వర్గం:భారత జాతీయ కాంగ్రెస్ నాయకులు
వర్గం:కర్ణాటక రాజకీయ నాయకులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక నాటక రచయితలు
జయంతి నటరాజన్

**జయంతి నటరాజన్** తమిళనాడు రాష్ట్రానికి చెందిన న్యాయవాది, రాజకీయ నాయకురాలు. ఆమె కాంగ్రెస్ పార్టీ నుండి 4 సార్లు రాజ్యసభకు ఎన్నికై, 1997 నుండి 1998 వరకు కేంద్రంలోని ఐ.కె.గుజ్రాల్ మంత్రివర్గంలో బొగ్గు & గనుల శాఖ మంత్రిగా, రెండవసారి 12 జూలై 2011 నుండి 2013 డిసెంబరు 20 వరకు మన్మోహన్ సింగ్ మంత్రివర్గంలో కేంద్ర అటవీ & పర్యావరణ శాఖ మంత్రిగా పనిచేసింది.
## జననం, విద్యాభాస్యం
జయంతి నటరాజన్ మద్రాసులో డాక్టర్ సిఆర్ సుందరరాజన్, రుక్మిణి సుందరరాజన్ దంపతులకు1954 జూన్ 7న జన్మించింది. ఆమె ప్రముఖ సామాజిక కార్యకర్త సరోజినీ వరదప్పన్ మేనకోడలు, కాంగ్రెస్ రాజకీయ నాయకుడు, 1963 - 1967 తమిళనాడు ముఖ్యమంత్రిగా పనిచేసిన ఎం. భక్తవత్సలం మనవరాలు. జయంతి ఎల్‌ఎల్‌బీ పూర్తి చేసి న్యాయవాదిగా ప్రాక్టీస్ మొదలు పెట్టింది.

## రాజకీయ జీవితం
జయంతి నటరాజన్ 1980వ దశకంలో కాంగ్రెస్ పార్టీ ద్వారా రాజకీయ జీవితం ప్రారంభించి 1986లో మొదటిసారి రాజ్యసభ సభ్యురాలిగా, 1992లో రెండోసారి రాజ్యసభకు ఎన్నికైంది. ఆమె 1997లో పీవీ నరసింహారావుపై అసంతృప్తితో పార్టీని వీడి జీకే మూపనార్ ఆధ్వర్యంలో తమిళ మానిల కాంగ్రెస్‌ను స్థాపించి రాజ్యసభకు రాజీనామా చేసి 1997లో టీఎంసీ తరపున తిరిగి రాజ్యసభ సభ్యురాలిగా ఎన్నికైంది. జయంతి తరువాత కేంద్రంలో యునైటెడ్ ఫ్రంట్ ప్రభుత్వంలో భాగమై 1997లో కేంద్ర బొగ్గు, పౌర విమానయాన, పార్లమెంటరీ వ్యవహారాల శాఖ సహాయ మంత్రిగా పనిచేసింది.

జయంతి నటరాజన్ జీకే మూపనార్ మరణాంతరం తమిళ మానిల కాంగ్రెస్‌ను కాంగ్రెస్ పార్టీలో విలీనం చేశారు. ఆమె తరువాత కాంగ్రెస్ అధికార ప్రథినిగా నియమితురాలైంది. జయంతి 2011 జూలై 12 నుండి 2013 డిసెంబరు 20 వరకు పర్యావరణ, అటవీ శాఖ సహాయ మంత్రిగా (స్వతంత్ర బాధ్యత) పనిచేసి కాంగ్రెస్ అధ్యక్షురాలు సోనియాగాంధీ నుంచి వచ్చిన సూచనల ప్రకారమే ఆమె పార్టీ కోసం పనిచేసేందుకు మంత్రి పదవికి రాజీనామా చేసింది.

## మూలాలు

వర్గం:1954 జననాలు
వర్గం:భారత జాతీయ కాంగ్రెస్ నాయకులు
వర్గం:తమిళనాడు రాజకీయ నాయకులు
సుదీప్తా చక్రవర్తి

**సుదీప్తా చక్రవర్తి**, బెంగాలీ సినిమా నటి. *[[బరివాలీ]]* సినిమాలో నటించి ఉత్తమ సహాయ నటిగా జాతీయ చలనచిత్ర అవార్డును గెలుచుకుంది. 

## జీవిత విషయాలు
మాధ్యమిక విద్యను అలీపూర్ మల్టీపర్పస్ గవర్నమెంట్ గర్ల్స్ స్కూల్ నుండి పూర్తిచేసిన సుదీప్తా, ఫోర్ట్ విలియంలోని కేంద్రీయ విద్యాలయ స్కూల్ పరీక్షను పూర్తిచేసింది. ఇందిరా గాంధీ నేషనల్ ఓపెన్ యూనివర్సిటీ నుండి ఆంగ్లంలో ఆనర్స్ డిగ్రీతో పట్టభద్రురాలైంది.

## వ్యక్తిగత జీవితం
సుదీప్తాకు 2005లో నటుడు రాజేష్ శర్మతో వివాహం జరిగింది. వారిద్దరు 2009లో విడాకులు తీసుకున్నారు. 2014లో అవిషేక్ సాహాని వివాహం చేసుకుంది. సుదీప్తా సోదరి బిదీప్తా చక్రవర్తి నటిగా రాణిస్తోంది. సుదీప్త *సంఘాత్* సినిమా ద్వారా సినిమారంగంలోకి ప్రవేశించింది.

## నటించినవి
**సినిమాలు**

* *జ్యేష్ఠోపుత్రో* (2019)
* *స్వెటర్* (2019)
* *61 గార్పర్ లేన్* (2017)
* *ధనంజయ్* (2017)
* *షోరోరిపు* (2016)
* *రాజకహిని* (2015)
* *[[ఓపెన్ టీ బయోస్కోప్]]* (2014)
* *బునో హన్ష్* (2014)
* *చార్* (2014)
* *హాఫ్ సీరియస్* (2013)
* *కేరాఫ్ సర్* (2013)
* *గోయ్నార్ బక్షో* (2013)
* *అబోషేషే* (2012)
* *నోబెల్ చోర్* (2012)
* *ఉరోచితి* (2011)
* *హిట్‌లిస్ట్* (2009)
* *సంగ్‌షోయ్* (2006)
* *[[కాల్‌పురుష్]]* (2005)
* *రోబిబార్ బైకెల్బెలా* (2004)
* *[[మోండో మేయర్ ఉపఖ్యాన్|మోండో మేయర్ ఉపాఖ్యాన్]]* (2002)
* *[[బరివాలీ]]* (2000)
* *సంఘాత్*
* *బగు మన్నా*
* *బైకేలే భోరేర్ షోర్షే ఫూల్*
* *కాచర్ దేవల్*
* శృతి అలేఖ్య
* *సీ యూ*

## టెలివిజన్
* *బిగ్ బాస్ బంగ్లా* (2013)
* *ఖేలా*
* *బిన్ని ధనేర్ ఖోయ్*
* *జోల్ నుపూర్*
* *నానా రోంగర్ డింగులి*

## అవార్డులు
* *[[బరివాలీ]]* (2000) సినిమాకు ఉత్తమ సహాయ నటి విభాగంలో ఉత్తమ సహాయ నటిగా జాతీయ చలనచిత్ర పురస్కారం
* *బరివాలీ* సినిమాకు ఉత్తమ సహాయ నటి విభాగంలో ఉత్తమ సహాయ నటిగా బిఎఫ్ జెఏ అవార్డు
* 'బరివాలి' సినిమాకు ఉత్తమ సహాయ నటిగా బెంగాలీ ఫిల్మ్ జర్నలిస్ట్స్ అసోసియేషన్ అవార్డు (2001)
* ఈటివి ఫిల్మ్ అవార్డు, 2001 - 'బరివాలీ' చిత్రానికి ఉత్తమ సహాయ నటి
* కళాకర్ అవార్డ్, 2000 – బెంగాలీ ప్రైవేట్ న్యూస్ బులెటిన్ 'ఖాస్ ఖోబోర్'కి ఉత్తమ న్యూస్ క్యాస్టర్
* కళాకర్ అవార్డ్, 2001 – 'బారివాలి' చిత్రానికి గాను ఉత్తమ వర్ధమాన నటి
* ఆనందలోక్ అవార్డు, 2001 – మహిళా మ్యాగజైన్ షో 'శ్రీమోతి' (ఈటివి బంగ్లా)కి ఉత్తమ యాంకర్
* ఆనందలోక్ అవార్డు, 2005 – డైలీ ఫిక్షన్ సీరియల్ 'మానసి' (ఆకాష్ బంగ్లా)కి బెస్ట్ మేక్ ఓవర్
* ప్రతిదిన్ టెలి సమ్మాన్, 2005 – మహిళల గేమ్ షో 'ధన్ని మేయే' (జీ బంగ్లా)కి ఉత్తమ యాంకర్
* ప్రతిదిన్ టెలి సమ్మాన్, 2006 – రోజువారీ ఫిక్షన్ సీరియల్ మానసి (ఆకాష్ బంగ్లా) కోసం ప్రతికూల పాత్రలో ఉత్తమ ప్రదర్శన
* జీ గౌరవ్ అవార్డు, 2007 – డైలీ ఫిక్షన్ సీరియల్ 'ఖేలా' (జీ బంగ్లా)కి ఉత్తమ నటి
* జీ గౌరవ్ అవార్డు, 2012 – రంగస్థల నాటకం 'బైకేలే భోరేర్ షోర్షే ఫూల్'కి ఉత్తమ నటి

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
తనుశ్రీ చక్రవర్తి

**తనుశ్రీ చక్రవర్తి** (జననం 6 ఆగస్టు 1984) బెంగాలీ మోడల్, సినిమా, టివీ నటి. జీ బంగ్లా ఛానల్‌లో *సంపూర్ణ* అనే అందం, జీవనశైలికి సంబంధించిన కార్యక్రమం నిర్వహించింది. తనుశ్రీ చక్రవర్తి 2021లో భారతీయ జనతా పార్టీలో చేరింది, 2021లో జరిగిన పశ్చిమ బెంగాల్ శాసనసభ ఎన్నికలలో శ్యాంపూర్ స్థానం నుండి పోటీచేసి ఓడిపోయింది.

## జననం, విద్య
తనుశ్రీ 1984, ఆగస్టు 6న పశ్చిమ బెంగాల్ లోని కోల్‌కతాలో జన్మించింది. కమలా బాలికల ఉన్నత పాఠశాలలో ప్రాథమిక విద్యను పూర్తిచేసి, తర్వాత కలకత్తా విశ్వవిద్యాలయం పరిధిలోని బసంతీ దేవి కళాశాలలో పొలిటికల్ సైన్స్ పూర్తిచేసింది.

## కెరీర్
చదువు పూర్తయ్యాక మోడల్‌గా పనిచేసింది. అనేక వాణిజ్య ప్రకటనలలో నటించింది. ప్రాణ్ పౌడర్ స్పైస్ వాణిజ్య ప్రకటనలో నటించి ప్రసిద్ధి పొందింది.

2011లో వచ్చిన *ఊరో చితి* సినిమాతో గుర్తింపు తెచ్చుకుంది. *బెడ్‌రూమ్* (2012), *ఒబిషోప్తో నైటీ* (2014), *విండో కనెక్షన్స్* (2014), *బునో హాన్ష్* (2014) మొదలైన బెంగాలీ సినిమాలలో నటించింది.

## సినిమాలు

* *టానిక్* (2021)
* *నిర్బంధమేర్ జోరా ఖున్* (2020)
* *అంతర్ధాన్* (2020)
* *జాంబిస్తాన్* (2019)
* *హరనో ప్రాప్తి* (2019)
* *గుమ్నామి* (2019)
* *మైఖేల్* (2018)
* *చావ్లోచిత్రో సర్కస్* (2017)
* *సమంతరాల్* (2017)
* *దుర్గా సోహయ్* (2017)
* *కోల్కటే కొలంబస్* (2016)
* *చోరబలి* (2016)
* *క్రాస్ కనెక్షన్ 2* (2015)
* *ఇచ్ఛేమోతిర్ గాప్పో* (2015)
* *ఖాద్* (2014)
* *బునో హన్ష్* (2014)
* *విండో కనెక్షన్లు* (2014)
* *ఒబిషోప్తో నైటీ* (2014)
* *శూన్యో*
* *బసంత ఉత్సవ్* (2013)
* *స్వభూమి* (2013)
* *చోన్* (2012)
* *కయేక్తి మేయర్ గోల్పో* (2012)
* *భలోబాసా ఆఫ్ రూట్* (2012)
* *బెడ్‌రూమ్* (2012)
* *ఉరో చితి* (2011)
* *బొందు ఎసో తుమీ* (2010)

## రియాలిటీ షోలు
* *దీదీ నం. 1* (2010) *జీ బంగ్లా*
* *ఎబర్ జల్షా రాన్నాఘోర్* (2015) *స్టార్ జల్షా*

## మూలాలు

## బయటి లింకులు
* 
* 2011 వాషింగ్టన్ బంగ్లా రేడియో (WBRi)—ఇంటర్వ్యూ: నటి తనుశ్రీ చక్రవర్తి బెంగాలీ చిత్రాలపై ఉరో చితి, భలోబాషా ఆఫ్ రూట్ ఇ, బెడ్‌రూమ్ & ఆమె టాలీవుడ్ అనుభవం 

వర్గం:1984 జననాలు
వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
జైరాం రమేష్

**జైరాం రమేష్** కర్ణాటక రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రం నుండి 2004లో రాజ్య‌స‌భ‌కు ఎన్నికై, 2009 మే నుండి  26 మే 2014 వరకు కేంద్రంలో మన్మోహన్ సింగ్ మంత్రివర్గంలో వివిధ శాఖలకు కేంద్ర మంత్రిగా పని చేశాడు. జైరాం రమేష్ కర్ణాటక ప్ర‌ణాళిక బోర్డు, ఆంధ్రప్రదేశ్ ఆర్థిక స‌లహామండ‌లికి డిప్యూటీ ఛైర్మ‌న్‌గా, ఆంధ్రప్రదేశ్ పునర్వ్యవస్థీకరణ చట్టం కమిటీ సభ్యుడిగా ఉన్నాడు.
## జననం, విద్యాభాస్యం
జైరాం రమేష్  మైసూర్ రాష్ట్రం, చిక్‌మగళూరులో 1954 ఏప్రిల్ 9న సి. కే. రమేష్, శ్రీదేవి దంపతులకు జన్మించాడు. ఆయన ఐఐటీ పూర్తి చేశాడు. ఆయన 1981 జనవరి 26న కే.ఆర్. జయశ్రీ వివాహమాడాడు. వారికీ ఇద్దరు కుమారులు ప్రద్యుమ్న, అన్నిరుద్ధ ఉన్నారు.
## రాజకీయ జీవితం
జైరామ్ ర‌మేష్ 1990 వీ.పీ. సింగ్ ప్ర‌భుత్వంలో, పీవీ న‌ర‌సింహారావు హయాంలో ఆర్థిక మంత్రిగా ఉన్న మన్మోహన్ సింగ్కు స‌ల‌హ‌దారుడిగా,  1996-98 లో దేశ ఆర్థిక మంత్రిగా ఉన్న పి. చిదంబరం స‌ల‌హాదారుడిగా ప‌ని చేశాడు. ఆయన 2004లో ఉమ్మ‌డి ఆంధ్ర‌ప్ర‌దేశ్ నుంచి రాజ్య‌స‌భ‌కు ఎన్నికై అనంత‌రం మ‌న్మోహ‌న్ సింగ్ ప్ర‌భుత్వంలో కేంద్ర అటవీ & పర్యావరణ శాఖ మంత్రిగా,  2010లో రాజ్య‌స‌భ స‌భ్యుడిగా ఎన్నికై, కేంద్ర గ్రామీణాభివృద్ధి, త్రాగునీరు, పారిశుద్ధ్య మంత్రిగా పని చేశాడు. జైరాం రమేష్ 2015లో మూడోసారి రాజ్య‌స‌భ‌కు ఎన్నిక‌య్యాడు. ఆయ‌న క‌ర్ణాట‌క ప్ర‌ణాళిక బోర్డు, ఆంధ్ర‌ప్ర‌దేశ్ ఆర్థిక స‌లహామండ‌లికి డిప్యూటీ ఛైర్మ‌న్‌గా ప‌ని చేశాడు. ఆయన 2018లో పురాత‌న సంప‌ద, పురాత‌త్వ స్థలాలు, అవ‌శేషాల(స‌వ‌ర‌ణ‌) బిల్లుపై ఏర్పాటైన రాజ్య‌స‌భ సెలెక్ట్ క‌మిటీలో స‌భ్యుడిగా నియ‌మితుల‌య్యాడు.

## మూలాలు

వర్గం:కర్ణాటక రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:1954 జననాలు
ఉషసీ చక్రవర్తి

**ఉషసీ చక్రవర్తి**, బెంగాలీ సినిమా నటి, విద్యావేత్త. బ్యోమకేష్ బక్షి జీవితం ఆధారంగా అంజన్ దత్ రూపొందించిన సినిమాలో సత్యవతి పాత్రలో నటించిది. బెంగాలీ టివీ షో *శ్రీమోయీలో* జూన్ గుహ పాత్రలో నటించింది.

## చదువు
2020లో పిహెచ్.డి. ని పట్టా పొందింది. జాదవ్‌పూర్ విశ్వవిద్యాలయంలో మహిళా డ్రైవర్లపై పక్షపాతం అనే అంశంలో ఎంఫిల్ పూర్తిచేసింది.

## సినిమారంగం
అంజన్ దత్ తీసిని బ్యోమకేష్ బక్షి సినిమాలో సత్యవతి పాత్రను పోషించింది. *రంజనా అమీ అర్ అష్బోనా*, *బెడ్ రూమ్*, *షాజహాన్ రీజెన్సీ*, *ముఖోముఖి*, కుసుమితార్ గోల్పో సినిమాలతోపాటు ఇతర సినిమాలలో కూడా నటించింది*.*

## సంఘ సేవ
కోవిడ్-19 లాక్‌డౌన్ సమయంలో, ఒంటరిగా ఉన్న వలస కార్మికుల కోసం భోజనాన్ని అందించడంలో పాల్గొన్నది.

## వ్యక్తిగత జీవితం
ఉషసీ తండ్రి భారత కమ్యూనిస్ట్ పార్టీ నాయకుడు శ్యామల్ చక్రవర్తి, ఇతడు కోవిడ్-19 వ్యాధితో 2020 ఆగస్టు 6న మరణించాడు.

2011లో జరిగిన పశ్చిమ బెంగాల్ శాసనసభ ఎన్నికలకు ముందు సీపీఐ(ఎం) తరపున ప్రచారం చేసింది. 2011 జూన్ లో ఇచ్చిన ఇంటర్వ్యూలో తన తండ్రి రాజకీయ గుర్తింపును చిత్ర పరిశ్రమలో తనకు ప్రతికూలంగా భావించినట్లు చెప్పింది.

## సినిమాలు

* *కలేర్ రఖాల్* (2009)
* *బ్యోమకేష్ బక్షి* (2010)
* *రంజన అమీ అర్ అష్బోనా* (2011)
* *అబర్ బ్యోమకేష్* (2011)
* *బెడ్ రూం* (2012)
* *జిబోన్ రంగ్ బెరంగ్* (2012)
* *అబార్ బ్యోమకేష్ బక్షి-చిత్రచోర్* (2012)
* *కనగల్ మల్సత్* (2013)
* *శ్రీమతి.* *సేన్* (2013)
* *తీన్ పట్టి* (2014)
* *బ్యోమకేష్ ఫిరే ఎలో* (2014)
* *బ్యోమకేష్ బక్షి* (2015)
* *బ్యోమకేష్ ఓ అగ్నిబన్* (2017)
* *షాజహాన్ రీజెన్సీ* (2018)
* *ముఖోముఖి* (2018)
* *కుసుమితార్ గప్పో* (2019)

## టెలివిజన్
* *పరీక్ష* ( దూర దర్శన్ బంగ్లా, 2000)
* *శ్రీమోయి* ( స్టార్ జల్షా 2019–2021)

## వెబ్ సిరీస్
* *వర్జిన్ మోహితో* (2018)

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
తెలంగాణ రాష్ట్ర విశిష్ట మహిళా పురస్కారాలు - 2021 & 2022

**తెలంగాణ రాష్ట్ర విశిష్ట మహిళా పురస్కారం** తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖల ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.

2021 & 2022 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో వివిధ కేటగిరీల్లో 40 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి అవార్డుతోపాటుగా, లక్ష రూపాయల నగదు పురస్కారంతో అందజేసి సత్కరించారు.

## పురస్కార గ్రహీతలు

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
వర్గం:పురస్కార గ్రహీతలు
బడుగుల సుమతి

**బడుగుల సుమతి** తెలంగాణ రాష్ట్రానికి చెందిన ఐపీఎస్‌ అధికారిణి. ఆమె 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు ఎంపికైంది.
## జననం, విద్యాభాస్యం
బడుగుల సుమతి  తెలంగాణ రాష్ట్రం, జోగులాంబ గద్వాల జిల్లా, ఉండవెల్లి మండలం, కలుగోట్ల గ్రామంలో  తిరుపతిరెడ్డి, సుజాతమ్మ దంపతులకు జన్మించింది. ఆమె డిగ్రీ పూర్తి చేసి 2000లో గ్రూప్‌–1 సాధించింది.
thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న సుమతి

## వృత్తి జీవితం
2000లో గ్రూప్‌–1 సాధించి శిక్షణ అనంతరం 2001లో డీఎస్‌పీగా తొలి పోస్టింగ్‌ అందుకొని 2007లో ఐపీఎస్‌ (కన్ఫర్డ్ ఐపీఎస్‌గా) పదోన్నతి అందుకొని  తెలుగు రాష్ట్రాల్లో తొలిసారి కేవలం ఆరేళ్ల సర్వీసుకే ఒక గ్రూప్‌–1 అధికారి ఐపీఎస్‌ అయ్యి రికార్డు నెలకొల్పింది. ఆమె 2020లో ఎస్పీ ర్యాంకు నుంచి డిప్యూటీ ఇన్‌స్పెక్టర్‌ జనరల్‌ (డీఐజీ)గా పదోన్నతి అందుకుంది.
### నిర్వహించిన భాద్యతలు
*వరంగల్ అదనపు ఎస్పీ
*మెదక్ ఎస్పీ
*హైదరాబాద్ నార్త్‌జోన్‌ డీసీపీ 
*చిక్కడపల్లి ఏసీపీ
*సీఐడీ 
*తెలంగాణ మహిళా భద్రత విభాగం డీఐజీ
## పురస్కారాలు
*ఫిక్కీ స్పెషల్ జ్యూరీ అవార్డు
*బెస్ట్‌ కోవిడ్‌ వారియర్‌ విమెన్‌ ఆఫీసర్‌   
*తెలంగాణ విశిష్ట మహిళ పురస్కారం

## మూలాలు

వర్గం:పురస్కార గ్రహీతలు
వర్గం:విశిష్ట మహిళా పురస్కార గ్రహీతలు
ఉమా సుధీర్

**ఉమా సుధీర్** భారతదేశానికి చెందిన జర్నలిస్ట్. ఆమె టైమ్స్ అఫ్ ఇండియా పత్రికలో పాత్రికేయురాలిగా తన వృత్తి జీవితాన్ని ప్రారంభించి, తరువాత ఎకనామిక్స్ టైమ్స్ లో ఎనిమిది సంవత్సరాలపాటు పని చేసి ప్రస్తుతం ఎన్డీటీవీ దక్షిణ భారత ఎగ్జిక్యూటివ్ ఎడిటర్‌గా భాద్యతలు నిర్వహిస్తుంది. ఉమా సుధీర్ 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు ఎంపికైంది.
## పురస్కారాలు
thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న ఉమా సుధీర్
*రాంనాథ్ గోయెంకా ఎక్స్లెన్స్ ఇన్ జర్నలిజం అవార్డు  
* చమేలీ దేవి జైన్ అవార్డు  ఫర్  ఔట్ స్టాండింగ్ విమెన్ మీడియా పర్సన్స్
* తెలంగాణ విశిష్ట మహిళ పురస్కారం - 2022

## మూలాలు

## బయటి లింకులు
* 
వర్గం:పురస్కార గ్రహీతలు
వర్గం:విశిష్ట మహిళా పురస్కార గ్రహీతలు
వర్గం:జర్నలిజం
వర్గం:పాత్రికేయులు
కనకవ్వ

**గొట్టె కనకవ్వ** తెలంగాణ రాష్ట్రానికి చెందిన జానపద గాయని. ఆమె 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు ఎంపికైంది.
thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న కనకవ్వ
## జననం
కనకవ్వ  1957లో తెలంగాణ రాష్ట్రం, సిద్ధిపేట జిల్లా, అక్కన్నపేట మండలం, బొడిగేపల్లి గ్రామంలో జన్మించింది. కనకవ్వకు ఐదుగురు అక్కచెల్లెళ్లు, ముగ్గురు తమ్ముళ్లు. 
## కళ జీవితం
కష్టాన్ని నమ్ముకుంటూ జీవనం సాగించే కనకవ్వ చిన్నప్పటి నుంచే తల్లితో కలిసి నాటు వేసేందుకు, కలుపు తీసేందుకు వెళ్లేది, అలా తన తల్లి నుంచి జానపద పాటలను  నేర్చుకోవడంతో పాటు కూలీ పనులకు వెళ్లిన సమయంలో ఇతరుల నుంచి నేర్చుకొని తన కష్టం తెలియకుండా ఉండటానికి పాటలు పాడేది. ఆమె పంట పోలాలు, గ్రామ పరిసరాల్లో తన సోదరితో కలిసి జానపద పాటలను అద్భుతంగా పాడుతున్న సమయంలో కొంతమంది యువకులు ఆ వీడియోలను రికార్డు చేసి టిక్ టాక్‌లో అప్‌లోడ్ చేశారు. ఆ వీడియోలకు వచ్చిన ఆదరణతో కనకవ్వ పాడిన పాటల వీడియోను ఆమె సోదరి మైక్ టీవీ, 10 టీవీ ఆధ్వర్యంలో జరిగిన ఫోక్ స్టూడియో జానపద పాటల పోటీకి  పంపగా, వారు ఆమెను అడిషన్స్‌కి పిలవగా ఆమె అక్కడికి వెళ్లి  అడిషన్స్‌ ఇచ్చి 3వేల మందిని దాటుకుని ప్రథమ స్థానంలో నిలిచింది. 

కనకవ్వ తరువాత  జానపద గాయినిగా మరి మేడారం జాతర పాట ‘గిన్నె రామా, గిన్నె రామా’ అంటూ పాడిన పాటతో యూట్యూబ్ ఫోక్‌ స్టార్‌గా మారింది. ఆమె తరువాత ఆడి నెమలీ మాటలకు గంగధారి, గొబ్బియల్లో గొబ్బియల్లో పాటలతో పాటు హైదరాబాద్ మహానగరం, సంక్రాంతి 2021 పాటలు ఆమెకు మంచి గుర్తింపు తీసుకొచ్చాయి.

## నటించిన సినిమాలు
* మట్టి కథ (2023)
* లగ్గం (2024)
* కేశవ చంద్ర రామవత్ (KCR) 

## మూలాలు

## బయటి లింకులు
* 

వర్గం:పురస్కార గ్రహీతలు
వర్గం:విశిష్ట మహిళా పురస్కార గ్రహీతలు
సౌమ్య గుగులోత్

**గుగులోత్‌ సౌమ్య** తెలంగాణ రాష్ట్రానికి చెందిన భారత ఫుట్‌బాల్‌ క్రీడాకారిణి. ఆమె 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు ఎంపికైంది.
thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న సౌమ్య
## జననం, విద్యాభాస్యం
సౌమ్య  2001 జూలై 18న తెలంగాణ రాష్ట్రం, నిజామాబాద్‌ జిల్లా, రేంజల్ మండలం, కిసాన్‌నగర్‌ తండా లో గుగులోత్‌ గోపి, ధనలక్ష్మి దంపతులకు మూడో సంతానంగా జన్మించింది. ఆమెకు ఇద్దరు అక్కలు, తమ్ముడు ఉన్నారు. సౌమ్య నిజామాబాద్‌ కేర్‌ డిగ్రీ కళాశాలలో డిగ్రీ పూర్తి చేసింది.
## క్రీడా జీవితం
సౌమ్య పాఠశాల దశలో జరిగిన పోటీల్లో పరుగుపందెంలో అద్భుత ప్రతిభ కనబరిచి ఏడో తరగతిలో ఉండగానే జిల్లా అధికారుల దృష్టిని ఆకర్షించింది. ఆమె 400 మీ., 800 మీ. పరుగులో అద్భుతంగా రాణించన సౌమ్య ప్రతిభను గుర్తించిన నాగరాజు కోచ్ అవతారమెత్తి ప్రత్యేకంగా అకాడమీ ఏర్పాటు చేసి శిక్షణ ప్రారంభించాడు. సౌమ్య ఆడపిల్ల కావడంతో మొదట తల్లిదండ్రులు ఆమెకు ఫుట్‌బాల్ కోచింగ్ ఇవ్వడానికి ఒప్పుకోలేదు. నాగరాజు ఆమె తల్లితండ్రికి నచ్చజెప్పడంతో అంగీకరించారు. సౌమ్య 2013 నుంచి ఆమె ఫుట్‌బాల్ సాధన చేస్తూ తెలంగాణ రాష్ట్ర అండర్ 14, 15, 16 జట్లకు సౌమ్య ప్రాతినిధ్యం వహించి, అంచెలంచెలుగా ఎదిగి జాతీయ జట్టులో స్థానం సంపాదించింది.

ఆమె నేపాల్‌లో జరిగిన అండర్‌ 14 ఫుట్‌బాల్‌ పోటీల్లో భారత జట్టు తరఫున తొలిసారిగా ఆడిన సౌమ్య తరువాత  చైనాలో అండర్‌ 16, మయన్మార్లో అండర్‌ 19 పోటీల్లో ప్రతినిధ్యం వహించి అనంతరం దక్షిణాఫ్రికాలో 2019లో జరిగిన అండర్‌ 17 పోటీల్లో భారత జట్టు కెప్టెన్‌గా వ్యవహరించింది. సౌమ్యా అనంతరం ఫిఫా ర్యాంకింగ్ కోసం ఉజ్బెకిస్థాన్​తో జరిగిన అంతర్జాతీయ మ్యాచ్​లో,  బ్రెజిల్‌లో జరిగిన నాలుగు దేశాల ఫుట్‌బాల్ టోర్నమెంట్‌కు భారత్ మహిళా ఫుట్​బాల్​ జట్టు తరపున ప్రాతినిధ్యం వహించింది.

## మూలాలు

వర్గం:పురస్కార గ్రహీతలు
వర్గం:విశిష్ట మహిళా పురస్కార గ్రహీతలు
ఉన్నియార్చ

**ఉన్నియార్చ** (**ఉన్నార్చ** అని కూడా పిలుస్తారు) కేరళ రాష్ట్రానికి చెందిన కళరియపట్టు అనే యుద్ధక్రీడ యోధురాలు. ఆమె కడతనాడ్‌లోని పుత్తూరం వీడ్‌లో గల తియ్యర్ కుటుంబంలో జన్మించింది. ఆమె తండ్రి పేరు కన్నప్ప చేకవర్. ఆమె 16వ శతాబ్దంలో ఉత్తర కేరళ ప్రాంతంలో నివసించినట్లు ఆధారాలు ఉన్నాయి. ఆమె కేరళ జానపద కథలలో ఒక ప్రసిద్ధ పాత్ర వలన, కేరళ స్థానిక యుద్ధ కళ అయిన కళరిపయట్టులోని ఆమె పరాక్రమం, నైపుణ్యాల వలన ప్రసిద్ధి చెందింది. పురాణాల ప్రకారం, ఉన్నియార్చ కేరళకు చెందిన ఒక ప్రత్యేకమైన కత్తి, కొరడా లాంటి ఉరుమితో యుద్ధం చేయగల యోధురాలు. సాంప్రదాయ కళరిపయట్టు అభ్యాసకుల వలె, ఆమె ఏడు సంవత్సరాల వయస్సులోనే కళరియపట్టులో శిక్షణ పొందింది.
## చరిత్ర
అట్టుమ్మనమ్మెల్ ఉన్నియార్చ ఉత్తర కేరళలోని కడతనాడ్‌లోని ప్రసిద్ధ పుత్తూరం వీడుకి చెందిన యోధురాలు. ఉన్నియార్చ అట్టుమనమ్మెల్ కుంజిరామన్‌ను వివాహం చేసుకుంది. ఉన్నియార్చ కేరళలోని కళరిపయట్టు యుద్ధ నైపుణ్యంతో ప్రసిద్ధి చెందింది.

ఉన్నియార్చ ఉత్తర మలబార్‌లోని కథానాయికల అందరిలో చాలా అసాధారణమైనది. ఆర్చా అని కూడా పిలుస్తారు, ఆమె కేరళలో సాధికారత పొందిన స్వతంత్ర మహిళకు మారుపేరుగా మారింది. ఆమె పేరు కేరళ స్త్రీలలో అందం, ధైర్యం, స్వాతంత్ర్యానికి చిహ్నంగా మారింది.  
## నాదపురం పోరాటం
చరిత్రకారుడు ఎ. శ్రీధర మీనన్ ప్రకారం, ఉన్నియార్చ తన బాల్యంలో కళరిలో కఠినమైన శిక్షణ పొందడం ద్వారా యుద్ధ సాంకేతికతలో ప్రావీణ్యం సంపాదించింది. ఆమె స్త్రీ వీరత్వ స్వరూపం, ఉత్తర బల్లాడ్‌లలో ఆమెకు ఆపాదించబడిన అనేక శౌర్య పరాక్రమాలు ఉన్నాయి. ఆమె అట్టుమ్మనమ్మెల్ కుంజిరామన్‌ను పెళ్లాడింది.  పెళ్లయిన తర్వాత ఒకరోజు ఉన్నియార్చ ఇంటి నుండి అల్లిమలర్‌కావులోని కుతు, అయ్యప్పన్‌కావులోని విళక్కు, అంజనకావులోని వేలపురం (బల్లాల్లోని వెర్షన్) అనే పండుగలను చూడటానికి బయలుదేరారు. దారిలో ఉన్న మాప్పిలాలు (మాహిళలను వేధించి అరేబియకు పంపించి బానిస వ్యాపారం చేయించే ముస్లింలు) చాలా భయంకరంగా ఉంటారన్న ఉద్దేశ్యంతో, ఆమె ప్రయాణాన్ని ఆమె భర్త, కుటుంబీకులు అంగీకరించలేదు. అయినప్పటికీ, ఆమె ఈ పండుగలకు వెళ్లాలని నిశ్చయించుకుంది. ఊహించినట్లుగానే, ఆమెను మాప్పిలాలు నాదపురంలో వేధించారు. కుంజిరామన్ సందిగ్ధంలో ఉన్నప్పటికీ, ఉన్నియార్చా తన ప్రత్యర్థులను దాదాపు ఒంటరిగా ఎదుర్కోవడం ద్వారా తన సత్తాను ప్రదర్శించింది. ప్రత్యర్థుల నాయకుడు (ముప్పన్) ఆమె పరాక్రమాలను వెంటనే గ్రహించాడు. తన తప్పును గ్రహించిన ముప్పన్ ఆమెను శాంతింపజేయడానికి తన శాయశక్తులా ప్రయత్నించాడు, కానీ ఖచ్చితమైన హామీ లేకుండా అతన్ని క్షమించలేదు. పాలక అధిపతి భార్య లేదా చేకవర్ స్నేహితుడైన చెట్టి మధ్యవర్తిత్వం కూడా ఆమెను గెలవలేకపోయింది. ఎట్టకేలకు ఆరోమల్ చేకవర్ స్వయంగా రంగంలోకి దిగాడు. ముప్పన్ క్షమాపణలు చెప్పి, అన్ని రకాల బహుమతులు అందించిన తర్వాత మాత్రమే ఆమె శాంతించింది, తన విరోధుల పట్ల శాంతిని నెలకొల్పింది.

## సినిమాలు
ఉన్నియార్చ జీవిత చరిత్ర ఆధారంగా అనేక సినిమాలు తీయబడ్డాయి:
*ఉన్నియార్చ (1961)
*ఆరోమలున్ని (1972)
*ఒరు వడక్కన్ వీరగాథ (1989)
*పుత్తూరంపుత్రి ఉన్నియార్చ (2002).
*ఏషియానెట్ (2006)లో ఉన్నియార్చ అనే టెలివిజన్ సీరియల్ ప్రసారం చేయబడింది.
*ఆమె పాత్ర వీరమ్ (2016)లో కూడా చూపించబడింది.

## మూలాలు

వర్గం:కేరళ మహిళలు
ఆసిఫాబాద్ రెవెన్యూ డివిజను

**అసిఫాబాద్ రెవెన్యూ డివిజను**, తెలంగాణ రాష్ట్రం, కొమంరం భీం జిల్లాలోని ఒక పరిపాలనా విభాగం. కొమరంభీం జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 8 మండలాలు ఉన్నాయి. ఈ డివిజను ప్రధాన కార్యాలయం ఆసిఫాబాద్లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను ఆదిలాబాదు లోక్‌సభ నియోజకవర్గంలోని, ఆసిఫాబాదు శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## గణాంక వివరాలు
2011 భారత జనగణన గణాంకాల ప్రకారం ఈ రెవెన్యూ డివిజన్ లో మొత్తం 2,65,641 జనాభా ఉంది.

## పరిపాలన
ఆసిఫాబాద్ డివిజనులోని మండలాలు:

## మూలాలు

వర్గం:కొమరంభీం జిల్లా
వర్గం:కొమరంభీం జిల్లా రెవెన్యూ డివిజన్లు
సత్య ప్రకాష్

**సత్య ప్రకాష్** ఒక భారతీయ సినీనటుడు. ఇతను 11 భాషల్లో సుమారు 500కి పైగా సినిమాల్లో నటించాడు. తెలుగు సినిమాలలో ఎక్కువగా ప్రతినాయక పాత్రలు పోషించాడు.

## జీవిత విశేషాలు
సత్య ప్రకాష్ విజయనగరం లో జన్మించాడు. ఒడిషాలో పెరిగాడు. నటుడు కావడానికి మునుపు కొద్దిరోజులు బ్యాంకులో ఉద్యోగం చేశాడు.

స్వీయ దర్శకత్వంలో సత్య ప్రకాష్ కుమారుడు కూడా ఉల్లాలా ఉల్లాలా అనే సినిమాలో హీరోగా నటించాడు కానీ ఆ చిత్రం అంతగా ఆడలేదు.

## కెరీర్
మొదట్లో దర్శకుడు రవిరాజా పినిశెట్టి దగ్గర దర్శకత్వ శాఖలో పనిచేయడానికి వెళ్లాడు. ఆయన విలన్ పాత్ర ఇచ్చాడు. ఆ తర్వాత నటుడిగానే కొనసాగాడు. ఆయన చేసిన కొన్ని పాత్రలను బట్టి అతన్ని సైకో సత్య, శాడిస్ట్ సత్య అని పిలుస్తారు.

## నటించిన సినిమాలు

* చిన్నబ్బాయి
* పోలీస్ స్టోరి
* మాస్టర్
* సుల్తాన్
* సీతారామరాజు
* కృష్ణబాబు
* నరసింహ నాయుడు
* ఎదురు లేని మనిషి
* భలేవాడివి బాసూ
* సీమసింహం
* పృథ్వీనారాయణ
* సంచలనం
* ధమ్
* దొంగ రాముడు అండ్ పార్టీ
* శివుడు (2001)
* సీతయ్య
* 143
* డేంజర్
* పోకిరి
* అశోక్
* లక్ష్మి
* జగడం
* ఏక్ నిరంజన్
* నమో వెంకటేశ
* రగడ
* నేనే రాజు నేనే మంత్రి
* మసూద (2022)
* బద్మాష్ గాళ్ళకి బంపర్ ఆఫర్ (2023)
* భారీ తారాగణం (2023)
* యమధీర (2024)
* ఆదిపర్వం (2024)
* అంతిమ తీర్పు
* సి 202 (2024)
* డర్టీ ఫెలో (2024)
* నాన్నా మళ్ళీ రావా (2025)
* వనవీర (2026)
* జగన్నాథ్ (2026)

## మూలాలు

వర్గం:తెలుగు సినిమా నటులు
పార్థివ్ పటేల్

**పార్థివ్ పటేల్** (జ. 1985 మార్చి 9) ఒక భారత్ క్రికెట్ ఆటగాడు. ఇతను వికెట్ కీపర్ బ్యాట్స్ మెన్. భారత జాతీయ క్రికెట్ జట్టుకు ప్రాతినిథ్యం వహించాడు. గుజరాత్ క్రికెట్ జట్టు నుంచి వచ్చిన ఇతను ఎడమ చేత్తో బ్యాటింగ్ చేస్తాడు, కుడి చేత్తో బౌలింగ్ చేస్తాడు. 9 ఏళ్ళ వయసులో ఒక వేలు కోల్పోయినా కూడా సాధన చేసి వికెట్ కీపింగ్ నేర్చుకున్నాడు. 2002 లో పార్థివ్ భారత క్రికెట్ జట్టుకు ఆడినప్పుడు టెస్టుల్లో భారత జాతీయ జట్టుకు ప్రాతినిథ్యం వహించిన అతి పిన్న వయస్కుడిగా నిలిచాడు. వికెట్ కీపర్ బ్యాట్స్ మెన్ గా ధోనీ ప్రాభవంతో పార్థివ్ పటేల్ వెనకపడ్డాడు. ఇండియన్ ప్రీమియర్ లీగ్ లో చెన్నై సూపర్ కింగ్స్, దక్కన్ చార్జర్స్, కోచి టస్కర్స్ కేరళ, సన్ రైజర్స్ హైదరాబాద్, ముంబై ఇండియన్స్ తరపున ఆడాడు. 2020 డిసెంబరు నాటికి పార్థివ్ పటేల్ అన్ని రకాల క్రికెట్ నుంచి వీడ్కోలు పలికాడు. తర్వాత ముంబై ఇండియన్స్ తరపున నైపుణ్యం గల క్రికెట్ ఆటగాళ్ళను వెతికే ఉద్యోగంలో చేరాడు.

## మూలాలు

వర్గం:భారతీయ క్రికెట్ క్రీడాకారులు
వర్గం:1985 జననాలు
వుడ్‌ల్యాండ్స్ హిందూ దేవాలయం

**వుడ్‌ల్యాండ్స్ హిందూ దేవాలయం**, అమెరికాలోని టెక్సస్ రాష్ట్రంలోని స్ప్రింగ్ నగరంలో ఉన్న ఉన్న హిందూ దేవాలయం. గ్రేటర్ హ్యూస్టన్ ఉత్తర భాగంలోవున్న ఏకైక హిందూ దేవాలయమిది. వుడ్‌ల్యాండ్స్, కాన్రో, స్ప్రింగ్, టోంబాల్, ఉత్తర హారిస్ కౌంటీలో నివసిస్తున్న హిందువులకు ఆధ్యాత్మిక కేంద్రంగా నిలుస్తోంది.

## చరిత్ర
2005లో ఈ వుడ్‌ల్యాండ్స్ హిందూ దేవాలయంకి చెందిన సంస్థ స్థాపించబడింది. 2006లో దేవాలయ నిర్మాణంకోసం భూమి కొనుగోలు చేయబడింది. 2008లో అభయారణ్యం, స్వాగత కేంద్రం మొదలైన రెండు భవనాల నిర్మాణం ప్రారంభమైంది. $3 మిలియన్లతో 10,000 చ.అ. (930 చ.మీ.) లో ఈ దేవాలయం నిర్మించబడింది. ప్రణాళిక, నిధుల సేకరణ, నిర్మాణానికి ఆరు సంవత్సరాల కాలం పట్టింది. 2011లో నిర్మాణం పూర్తయింది.

## కార్యకలాపాలు
ఈ దేవాలయం ప్రాగణంలో హిందూ ప్రధాన పండుగలన్ని నిర్వహించబడుతాయి. ఉచిత యోగా తరగతులు, భారతదేశంలోని ఐదు భాషలకు సంబంధించిన తరగతులు కూడా ఉంటాయి.

## మూలాలు

## బయటి లింకులు
* వుడ్‌ల్యాండ్స్ హిందూ దేవాలయం
* http://hmsamerica.org/ 

వర్గం:హిందూ దేవాలయాలు, అమెరికా
వర్గం:2011 స్థాపితాలు
వేలేటి రోజాశర్మ

**వేలేటి రోజాశర్మ** తెలంగాణ రాష్ట్రానికి చెందిన రాజకీయ నాయకురాలు. ఆమె ప్రస్తుతం సిద్దిపేట జిల్లా ప్రజా పరిషత్‌ చైర్‌పర్సన్‌గా భాద్యతలు నిర్వహిస్తుంది.
## జననం, విద్యాభాస్యం
వేలేటి రోజాశర్మ 1960లో  తెలంగాణ రాష్ట్రం, మెదక్ జిల్లా, తూప్రాన్ లో జన్మించింది. ఆమె ఎమ్మెస్సీ,బీఈడీ పూర్తి చేసి, సిద్దిపేట జిల్లా చిన్నకోడూరు మండలానికి చెందిన వేలేటి రాధకిషన్ శర్మను వివాహం చేసుకుంది.
## రాజకీయ జీవితం
వేలేటి రోజాశర్మ తెలుగుదేశం పార్టీ ద్వారా రాజకీయాల్లోకి వచ్చి 1995లో జరిగిన స్థానిక సంస్థల ఎన్నికల్లో చంద్లాపూర్ నుండి తెలుగుదేశం పార్టీ తరపున పోటీ చేసి ఎంపీటీసీగా గెలిచి 1995 నుండి 2000 వరకు చిన్నకోడూరు మండల  పరిషత్ అధ్యక్షురాలిగా పని చేసింది. ఆమె అనంతరం  2001 డీఎస్సీ ద్వారా ఉపాధ్యాయురాలుగా ఎన్నికై, టెక్మాల్ మండలం ఎల్లంపల్లిలో ఉపాధ్యాయురాలిగా విధుల్లో  చేరి వివిధ ప్రాంతాల్లో పని చేసి 2019లో సిద్దిపేట జిల్లా కేంద్రంలోని బాలికల ప్రాథమిక పాఠశాలల్లో ఉపాధ్యాయురాలుగా పని చేస్తున్న సమయంలో జరిగిన జిల్లా ప్రజా పరిషత్‌ ఎన్నికల్లో పోటీ చేసేందుకు ఉపాధ్యాయ వృత్తికి రాజీనామా చేసింది.

వేలేటి రోజాశర్మ 2019లో  తెలంగాణ రాష్ట్ర సమితి పార్టీలో చేరి చిన్నకోడూరు జడ్పీటీసీగా టీఆర్‌ఎస్ తరపున పోటీకి చేసి గెలిచింది. సిద్దిపేట జిల్లా పరిషత్ చైర్మన్ జనరల్ మహిళకు రిజర్వు కావడంతో ఆమె 2019 జూన్ 8న జిల్లా ప్రజా పరిషత్‌ చైర్‌పర్సన్‌గా ఎన్నికైంది.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
పాగాల సంపత్ రెడ్డి

**పాగాల సంపత్‌రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం జనగామ జిల్లా ప్రజా పరిషత్‌ ఛైర్మన్‌గా భాద్యతలు నిర్వహిస్తున్నాడు.
## జననం, విద్యాభాస్యం
పాగాల సంపత్‌రెడ్డి  1975లో తెలంగాణ రాష్ట్రం, జనగామ జిల్లా,  చిల్పూర్ మండలం, రాజవరం గ్రామంలో   జయపాల్‌రెడ్డి, సుకన్య దంపతులకు జన్మించాడు. ఆయన  హన్మకొండలో ఐటీఐ పూర్తి చేశాడు.

## రాజకీయ జీవితం

పాగాల సంపత్‌రెడ్డి ఐటీఐ పూర్తి చేశాక  హైదరాబాద్‌లో ఓ కాంట్రాక్టర్‌ దగ్గర కొంతకాలం పని చేశాడు. ఆయన ఉద్యోగం చేస్తున్న సమయంలోనే కేసీఆర్‌ తెలంగాణ రాష్ట్ర సాధన కోసం ప్రజలందరూ ఉద్యమంలో చేరాలని కేసీఆర్‌ పిలుపునివ్వడంతో కరీంనగర్‌లో జరిగిన జైత్రయాత్ర సభకు పాల్గొన్నాడు. ఆయన 2002 నుండి 2006 వరకు ఉమ్మడి వరంగల్ జిల్లా యువజన విభాగం ప్రచార ప్రధాన కార్యదర్శిగా, 2006 నుండి 2013 వరకు స్టేషన్‌ఘన్‌పూర్‌ మండల అధ్యక్షుడిగా, 2013 నుండి 2015 వరకు స్టేషన్‌ఘన్‌పూర్‌ నియోజకవర్గ ఇన్‌చార్జ్‌గా పని చేశాడు. ఆయనపై తెలంగాణ ఉద్యమ సమయంలో  28 కేసులు నమోదయ్యాయి.

పాగాల సంపత్‌రెడ్డి రైతు సమన్వయ సమితి నియోజకవర్గ కో కన్వీనర్‌గా పని చేస్తున్న సమయంలో 2019లో జరిగిన జిల్లా ప్రజా పరిషత్‌ ఎన్నికల్లో చిల్పూర్‌ మండలం నుంచి టీఆర్‌ఎస్‌ పార్టీ తరపున పోటీ చేసి తన సమీప కాంగ్రెస్ అభ్యర్థి పై 7644 ఓట్ల మెజారిటీతో గెలిచి, 2019 జూన్ 8న జిల్లా ప్రజా పరిషత్‌ ఛైర్మన్‌గా ఎన్నికయ్యాడు. ఆయన 26 జనవరి 2022న జనగామ జిల్లా, తెలంగాణ రాష్ట్ర సమితి పార్టీ అధ్యక్షుడిగా నియమితుడయ్యాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:జనగామ జిల్లా రాజకీయ నాయకులు
వర్గం:జనగామ జిల్లా వ్యక్తులు
వర్గం:1975 జననాలు
వర్గం:2023 మరణాలు
కె.మధులత

**కె.మధులత** తెలంగాణ రాష్ట్రానికి చెందిన 2002 బ్యాచ్‌కు చెందిన పోలీస్ అధికారిణి. ఆమె హైదరాబాద్‌ కమిషనరేట్‌లో తొలి మహిళ స్టేషన్‌ హౌస్‌ ఆఫీసర్‌గా నియమితురాలై, ఉత్తర జోన్ పరిధిలోని లాలాగూడ ఇన్‌స్పెక్టర్‌గా భాద్యతలు నిర్వహిస్తుంది.
## వృత్తి జీవితం
మధులత 2002లో  ఎస్సైగా పోలీసు శాఖలో అడుగుపెట్టి,  సిద్దిపేట వన్‌ టౌన్‌ పోలీస్  పోలీసు స్టేషన్‌లో ప్రొబేషనరీ ఎస్సైగా పని చేసింది. ఆమె తరువాత సిద్దిపేట రెండో టౌన్, జోగిపేట, ములుగు, సిద్దిపేట రూరల్‌ శాంతిభద్రల విభాగం పోలీసుస్టేషన్‌ల్లో ఎస్‌హెచ్‌ఓగా పని చేసి సైబరాబాద్  కమిషనరేట్‌ కు బాడీపై వచ్చి నాచారం పోలీసుస్టేషన్‌లో ఎస్సైగా విధులు నిర్వహించింది. ఆమె 2012లో ఇన్‌స్పెక్టర్‌గా పదోన్నతి అందుకొని సరూర్‌నగర్‌ మహిళ పోలీసుస్టేషన్‌లో పాటు ఐటీ కారిడార్‌ ఉమెన్‌ పోలీసుస్టేషన్లకు ఇన్‌స్పెక్టర్‌గా పని చేసింది.

మధులత సీఐడీలో రెండున్నరేళ్లు, దక్షిణ మండలం పాతబస్తీ మహిళా పోలీసుస్టేషన్, స్పెషల్‌ బ్రాంచ్‌ల్లో పని చేసి సైబరాబాద్‌లో అభయ సహా పలు కీలక కేసుల దర్యాప్తులో కీలకంగా పని చేసింది. 2022 మహిళా దినోత్సవం సందర్భంగా లాలాగూడ లా అండ్ ఆర్డర్ పోలీస్ స్టేషన్ సర్కిల్ ఇన్‌స్పెక్టర్‌గా (ఎస్‌హెచ్‌ఓ) నియమితురాలై హోంమంత్రి మహమూద్ అలీ, తార్నాక డివిజన్ కార్పొరేటర్‌ & హైదరాబాద్ డిప్యూటీ మేయర్ మోతె శ్రీలత రెడ్డి, నగర సీపీ సీవీ ఆనంద్‌, అదనపు సీపీ ఏఆర్‌ శ్రీనివాస్‌, నార్త్‌జోన్‌ డీసీపీ చందన దీప్తి సమక్షంలో ఆమె 2022 మార్చి 8న బాధ్యతలు చేపట్టింది.

## మూలాలు

వర్గం:తెలంగాణ పోలీసు
వర్గం:ఉస్మానియా విశ్వవిద్యాలయం పూర్వ విద్యార్ధులు
రాథోడ్ జనార్దన్

**రాథోడ్‌ జనార్దన్‌** 
తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం ఆదిలాబాద్ జిల్లా ప్రజా పరిషత్‌ ఛైర్మన్‌గా భాద్యతలు నిర్వహిస్తున్నాడు.

## జననం, విద్యాభాస్యం
రాథోడ్‌ జనార్దన్‌ జూన్ 22న తెలంగాణ రాష్ట్రం,  ఆదిలాబాద్ జిల్లా, నార్నూర్ మండలం, భీంపూర్  గ్రామంలో  చిన్యా,  హీరాబాయి దంపతులకు జన్మించాడు. ఆయన ఒకటో తరగతి నుంచి ఐదో తరగతి వరకు మండల పరిషత్ ప్రాథమిక పాఠశాల
భీంపూర్‌లో తర్వాత ఆరో తరగతి నుండి ఇంటర్‌ వరకు ఉట్నూర్‌లో అనంతరం బీఏ పూర్తి చేశాడు.

## వృత్తి జీవితం
రాథోడ్‌ జనార్దన్‌ బీఏ పూర్తి చేశాక 1990 నవంబర్‌ 1న డిప్యూటీ సర్వేయర్‌గా (టీజీఎంఎస్‌) ఉద్యోగం సాధించాడు. ఆ తరువాత డిప్యూటీ ఇన్‌స్పెక్టర్, అసిస్టెంట్‌ డైరెక్టర్‌ (ఏడీ)గా కుమురంభీం జిల్లాలో పని చేస్తున్న సమయంలో 2019లో జరిగిన జిల్లా ప్రజా పరిషత్‌ ఎన్నికల్లో పోటీ చేసేందుకు తన ఉద్యోగానికి రాజీనామా చేశాడు.

## రాజకీయ జీవితం
రాథోడ్‌ జనార్దన్‌  తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చి 2016లో రాష్ట్ర వన్య ప్రాణుల సంరక్షణ కమిటీ బోర్డు సభ్యుడిగా నియమితుడై, 2019లో జరిగిన స్థానిక సంస్థల ఎన్నికల్లో టీఆర్‌ఎస్ తరపున పోటీ చేసి ఆదిలాబాద్ జడ్పీటీసీగా గెలిచి  2019 జూన్ 8న జిల్లా ప్రజా పరిషత్‌  ఛైర్మన్‌గా ఎన్నికయ్యాడు.
**భారత్ రాష్ట్ర సమితి** పార్టీకి రాజీనామా చేసి తేదీ: 3 ప్రిబ్రవరి 2024 న జెడ్పీ చైర్మన్ జనార్ధన్ రాథోడ్ భారతీయ జనతా పార్టీ లో చేరారు.
హైదరాబాద్ నాంపల్లిలోని భారతీయ జనతా పార్టీ రాష్ట్ర కార్యాలయంలో ఆదిలాబాద్ శాసన సభ్యులు పాయిల్ శంకర్ ఆధ్వర్యంలో పార్టీ రాష్ట్ర అధ్యక్షుడు కేంద్రమంత్రి జి కిషన్ రెడ్డి సమక్షంలో భారతీయ జనతా పార్టీ తీర్థం పుచ్చుకున్నారు.
రాథోడ్ జనార్ధన్ హైదరాబాదులో కెటిఆర్ సమక్షంలో తిరిగి స్వంత పార్టీలో చేరారు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆదిలాబాదు జిల్లా పరిషత్ చైర్మన్‌లు
వర్గం:ఆదిలాబాదు జిల్లా రాజకీయ నాయకులు
7.https://m.sakshi.com/amp/telugu-news/adilabad/1941071
భూస్వామ్య వ్యవస్థ

**భూస్వామ్య వ్యవస్థ** (Feudalism) అంటే ఆర్థిక, న్యాయ, సైనిక, సాంస్కృతిక కట్టుబాట్లు కలగలిసిన సామాజిక రాజకీయ వ్యవస్థ. ఇది మధ్యయుగం కాలంలో ఐరోపా ఖండంలో 9 నుంచి 15 వ శతాబ్దాల మధ్యలో విలసిల్లింది.

వ్యవసాయం చేయడంలో ప్రత్యక్ష పాత్ర లేనివారు, దాని ద్వారా వచ్చే లాభాన్ని వారసత్వంగా అనుభవించే ఆర్థిక వ్యవస్థ భూస్వామ్య వ్యవస్థలో ప్రధాన భాగం.

## చరిత్ర
సామ్రాజ్యంలో పాలన వికేంద్రీకరణ ఫలితంగా భూస్వామ్య వ్యవస్థ వివిధ రూపాల్లో రూపుదిద్దుకుంది.

### భారతదేశంలో భూస్వామ్య వ్యవస్థ
భారతదేశంలో రాజుల కాలం నుండి భూస్వామ్య వ్యవస్థ అమలులో ఉంది. ఇందులో రాజుల కింద భూస్వాములు పనిచేసేవారు. రాజు సొంత సైన్యాలతో పాటు భూస్వాముల సైన్యం కూడా రాజ్య విస్తరణలో సహాయ పడేది. రెవెన్యూ పాలనలో భూస్వాముల ఆధిపత్యం ఎక్కువగా ఉండేది.

## మూలాలు

వర్గం:సాంఘిక చరిత్ర
జై నారాయణ్ వ్యాస్

**జై నారాయణ్ వ్యాస్** ( 1899 ఫిబ్రవరి 18 - 1963 మార్చి 14) ప్రఖ్యాత భారతీయ రాజకీయ నాయకుడు. రాజస్థాన్ రాష్ట్రానికి మూడవ ముఖ్యమంత్రిగా పనిచేసారు. వ్యాస్ జోధ్‌పూర్ నగరానికి చెందిన ప్రముఖ వ్యక్తులలో ఒకరు. భారత జాతీయ కాంగ్రెస్ పార్టీ నాయకుడుగా కూడా పనుచేసారు.

## జీవిత విశేషాలు
**వ్యాస్** 1899 ఫిబ్రవరి 18న జోధ్‌పూర్‌లోని పండిట్ సేవరామ్‌జీ వ్యాస్, శ్రీమతి గోపీ, దేవి దంపతులకు బ్రాహ్మణ కుటుంబంలో  జన్మించాడు. మెట్రిక్యులేషన్ వరకు చదివారు.

వ్యాస్ ఇతర జోధ్‌పురి రాజకీయ కార్యకర్తలు కలిసి జోధ్‌పూర్ రాష్ట్రంలో 1920ల ప్రారంభంలో మార్వార్ హిట్‌కర్ణి సభ (మార్వార్ ఇంప్రూవ్‌మెంట్ సొసైటీ) ని స్థాపించారు, రాష్ట్రాన్ని "గ్రహాంతరవాసులు" అయిన జోధ్‌పురియేతర అధికారులు భారతీయ, ఆంగ్లేయుల పాలన నుండి విముక్తి చేయాలనే లక్ష్యంతో పనిచేసారు. "మార్వాడీల కోసం మార్వార్ [జోధ్‌పూర్]" పరిపాలనా సంస్కరణల ప్రభావాల నుండి స్థానిక ప్రయోజనాలను రక్షించడానికి దీని లక్ష్యంగా రూపకల్పన చేసారు. 63వ మహారాజు సభకు తన ఆశీర్వాదాన్ని కూడా అందించారు, అయితే వ్యాస్ అందులో తన పాత్రను భారత స్వాతంత్ర్య ఉద్యమానికి తన మొదటి సహకారంగా భావించాడు. . ఈ సంస్థ 1924లో నిషేధించబడింది.

తరువాత అతను సుభాష్ చంద్రబోస్ స్ఫూర్తితో భన్వర్‌లాల్ సర్రాఫ్, యూత్ లీగ్ మఱియు మార్వార్ లోక్ పరిషత్ (1938) తో జోధ్‌పూర్ ప్రజా మండలం (1934) ని స్థాపించాడు. తరువాత అతను తన సొంత రాష్ట్రమైన జోధ్‌పూర్‌లో ఇబ్బందులు ఎదుర్కొన్నప్పుడల్లా అజ్మీర్ నుండి తన కదలికలకు మార్గనిర్దేశం చేశాడు.

### స్వాతంత్ర్యం తరువాత
వ్యాసర్చి 1948న జోధ్‌పూర్ రాష్ట్రానికి ప్రధానమంత్రి అయ్యాడు. అతను 1949 ఏప్రిల్ 7న తన కార్యాలయాన్ని వదులుకున్నాడు. అతను రాజస్థాన్ రాష్ట్రానికి రెండుసార్లు ముఖ్యమంత్రిగా ఉన్నాడు, మొదటిసారి 1951 ఏప్రిల్ 26 నుండి 1952 మార్చి 3 వరకు మఱియు రెండవసారి 1952 నవంబరు 1 నుండి 1954 నవంబరు 12 వరకు.

1952లో రాజస్థాన్ శాసనసభకు జరిగిన తొలి ఎన్నికల్లో ఓడిపోయారు. దీంతో రాజస్థాన్ ముఖ్యమంత్రిగా టికారామ్ పలివాల్ నియమితులయ్యారు . తర్వాత వ్యాస్ కిషన్‌గఢ్‌కు జరిగిన ఉప ఎన్నికలో విజయం సాధించాడు మఱియు 1952 నవంబరు 1న మళ్లీ ఆ పదవిని చేపట్టాడు.

వ్యాస్ 1957 ఏప్రిల్ 20 నుండి 1960 ఏప్రిల్ 2 వరకు మఱియు 1960 ఏప్రిల్ 3 నుండి 1963 మార్చి 14న న్యూ ఢిల్లీలో మరణించే వరకు రాజ్యసభ సభ్యుడు కూడా. జోధ్‌పూర్‌లోని చాంద్‌పోల్‌లో ఆయన భౌతికకాయాన్ని దహనం చేశారు. వ్యాస్ మరణించాక తన స్వస్థలమైన జోధ్‌పూర్‌లోని జై నారాయణ్ వ్యాస్ విశ్వవిద్యాలయానికి అతని పేరు పెట్టారు.

## బాహ్య లింకులు

* రాజస్థాన్ మాజీ ముఖ్యమంత్రులు
* గతంలో రాజ్యసభ సభ్యులు 1952–2003

## మూలాలు

*

వర్గం:1963 మరణాలు
వర్గం:కాంగ్రెసు పార్టీ అధ్యక్షులు
టోలెడో హిందూ దేవాలయం

**టోలెడో హిందూ దేవాలయం,** అమెరికాలోని ఓహియో రాష్ట్రంలోని, టోలెడో నగరానికి సమీపంలోని సిల్వేనియాలో ఉన్న హిందూ దేవాలయం. యూనివర్సటీ ఆఫ్ టోలెడో, బౌలింగ్ గ్రీన్ స్టేట్ యూనివర్శిటీలోని 300 మంది భారతీయ విద్యార్థులతోపాటు టోలెడో మెట్రోపాలిటన్ ప్రాంతంలోని 400పైగా హిందూ భక్తులకు ఆధ్యాత్మిక కేంద్రంగా నిలుస్తోంది.

## చరిత్ర
టోలెడోలో పెరుగుతున్న ప్రవాస భారతీయులకు ఒక ఆధ్యాత్మిక, సాంస్కృతిక వేదికకోసం 1964లో ది ఇండియా అసోసియేషన్ ఆఫ్ టోలెడో అనే సంస్థస్థాపించబడింది. ఈ తరువాత 1982లో హిందూ టెంపుల్ ఆఫ్ టోలెడో సంస్థ ఏర్పడింది. 1989లో దేవాలయంకోసం మొదటి శాశ్వత భవనం నిర్మించబడింది.

2019లో టోలెడో హిందూ దేవాలయం 30వ వార్షికోత్సవం నిర్వహించబడింది. ఈ వార్షికోత్సవంలో లక్ష్మి*పూజ* జరిగింది. 2019 అక్టోబరు 27న జరిగిన దేవాలయ 30వ దీపావళి వేడుకలకు 500 కుటుంబాలు హాజరయ్యారు.

## మూలాలు

వర్గం:హిందూ దేవాలయాలు, అమెరికా
వర్గం:1989 స్థాపితాలు
ఆంగోతు బిందు

**ఆంగోతు బిందు**  తెలంగాణ రాష్ట్రానికి చెందిన రాజకీయ నాయకురాలు. ఆమె ప్రస్తుతం మహబూబాబాద్‌  జిల్లా ప్రజా పరిషత్‌ చైర్‌పర్సన్‌గా భాద్యతలు నిర్వహిస్తుంది.
## జననం, విద్యాభాస్యం
ఆంగోత్ బిందు 1996లో  తెలంగాణ రాష్ట్రం,  మహబూబాబాద్‌  జిల్లా,  బయ్యారం మండలం, బాల్యాతండాలో శ్రీకాంత్‌ నాయక్, కాంతి దంపతులకు జన్మించింది. ఆమె 2018లో హైదరాబాద్‌లో ఇంజినీరింగ్‌ విద్యను పూర్తి చేసింది.

## రాజకీయ జీవితం
ఆంగోత్ బిందు తన చిన్నమ్మ సత్యవతి రాథోడ్ స్పూర్తితో రాజకీయాల్లో వచ్చింది. ఆమె 2018లో బీటెక్‌ పూర్తికాగానే ఉద్యోగ ప్రయత్నాల్లో ఉండగా 2019లో జిల్లా పరిషత్‌ ఎన్నికల నోటిఫికేషన్‌ రావటం మహబూబాబాద్‌  జిల్లా ప్రజా పరిషత్‌ చైర్‌పర్సన్‌  చైర్మన్ స్థానం ఎస్.టి రిజర్వేషన్‌ కావడంతో ఆమె తెలంగాణ రాష్ట్ర సమితి పార్టీ తరపున బయ్యారం జెడ్పీటీసీగా పోటీ చేసి గెలిచి జెడ్పీ చైర్‌పర్సన్‌గా ఎన్నికైంది.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:మహబూబాబాదు జిల్లా మహిళా రాజకీయ నాయకులు
డెబ్లీనా ఛటర్జీ

**డెబ్లీనా ఛటర్జీ**, బెంగాలీ టీవి, సినిమా నటి.

## జననం
డెబ్లీనా పశ్చిమ బెంగాల్ లోని, కలకత్తా లో జన్మించింది.

## సినిమారంగం
2010లో సినిమారంగంలోకి వచ్చింది. 2011లో వచ్చిన *అమీ ఆడు* సినిమాలో ఆడు పాత్రలో తొలిసారిగా నటించింది. సోమనాథ్ గుప్తా దర్శకత్వం వహించిన ఈ సినిమా 2011 ఐఎఫ్ఎఫ్ఐ (ఇంటర్నేషనల్ ఫిల్మ్ ఫెస్టివల్ ఆఫ్ ఇండియా)లో ప్రదర్శించబడింది. బెంగాలీలో ఉత్తమ చలనచిత్రంగా 58వ జాతీయ చలనచిత్ర అవార్డును కూడా గెలుచుకుంది.

2012లో స్టార్ ప్లస్ లో వచ్చిన *సజ్దా తేరే ప్యార్ మే* సీరియల్ లో ఆలియా హాసన్‌గా టీవిరంగంలోకి అడుగుపెట్టింది. 2018 డిసెంబరు నుండి 2019 మే వరకు స్టార్ ప్లస్‌లో ప్రసారమైన *యే రిష్తా క్యా కెహ్లతా హై* సీరియల్ లో గాయత్రి (గయు) పాత్రలో నటించింది.

## టెలివిజన్

## సినిమాలు

## మూలాలు

వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
రాంచౌరా మందిర్

**రామ్‌చౌరా మందిర్** భారతదేశంలోని బీహార్‌లోని హాజీపూర్ నగరంలో ఉన్న ఒక హిందూ దేవాలయం. శ్రీ రాముడికి అంకితం చేయబడిన ఈ దేవాలయం హాజీపూర్, హెలబజార్ సమీపంలోని రామభద్రలో ఉంది. స్థానిక జానపద కథల ప్రకారం, ఇది రామాయణ కాలం నుండి ఉనికిలో ఉందని చెబుతారు, శ్రీరాముడు జనక్‌పూర్‌కు వెళ్లే మార్గంలో ఈ ప్రదేశాన్ని సందర్శించాడని నమ్ముతారు. రామచౌరా మందిర్‌లో ప్రతి సంవత్సరం శ్రీరామ నవమిని, రాముని జన్మదినోత్సవాన్ని జరుపుకునే సంప్రదాయం ఉంది. రామ నవమి సందర్భంగా చిన్న జాతర కూడా ఇక్కడ నిర్వహిస్తారు.

రాంచౌరాలో త్రవ్విన పురావస్తు వస్తువులు పాట్నా మ్యూజియంలో ఉంచబడ్డాయి
## ప్రధాన దైవం
విష్ణువు ఏడవ అవతారమైన శ్రీరాముడు ఇక్కడి ప్రధాన దైవం. ఇక్కడ శ్రీరామనవమి ఉత్సవాన్ని ఘనంగా జరుపుకుంటారు.
## రాంచౌరా మందిర్ ప్రాముఖ్యత
శ్రీ రాముడు, విద్యను అభ్యసించే కాలంలో ఇక్కడకు వచ్చాడని, అతని మొదటి క్షౌర వేడుక ఇక్కడే చేశారని, ఈ ఆలయం అతని పాదముద్రల మీద నిర్మించబడిందని ఇక్కడి స్థల పురాణం చెబుతుంది. ఈ పాదముద్ర భూమి నుండి 45 మీ ఎత్తులో ఉంది. రామ నవమి సందర్భంగా బేల్ (ఏగల్ మార్మెలోస్)ను ప్రసాదంగా తీసుకుంటారు.  "బారి సంగత్", "ఛోటీ సంగత్" కూడా ఈ పవిత్ర స్థలానికి సమీపంలో ఉన్నాయి. పురాతన కాలంలో అనేక మంది సాధువులు, మహాత్ములు, యోగులు ఈ "సంగత్"లను సందర్శించి ప్రార్థనలు చేసేవారు. ప్రతి సంవత్సరం రామ నవమి సందర్భంగా ఇక్కడ ఒక ప్రముఖ జాతర నిర్వహిస్తారు.

ఇదే రోజన అయోధ్య (ఉత్తరప్రదేశ్), భద్రాచలం (తెలంగాణ), వాయూర్, రామపాద దేవాలయం, రామేశ్వరం (తమిళనాడు)లలో కూడా శ్రీరామనవమి ఉత్సవాన్ని జరుపుతారు. రాముడు, సీత, లక్ష్మణుడు, హనుమంతుని శోభా యాత్రలు, రథయాత్రలు అనేక ప్రదేశాలలో జరుగుతాయి.
## ఆలయ సందర్శన
ఆలయానికి చేరుకోవడానికి అనేక మార్గాలు ఉన్నాయి, చాలా మంది సందర్శకులు మహాబీర్ చౌక్‌కు చేరుకునే దారిలో ఆలయాన్ని దర్శిస్తారు. హేబజార్ సమీపంలోని రామభద్ర, హాజీపూర్ ఆలయానికి సమీపంలో ఉన్నాయి.
## మూలాలు


వర్గం:దేవాలయాలు
వర్గం:బీహార్
అమీ ఆడు

**అమీ ఆడు**, (*ఆదుర్ ప్రేమ్)*, 2011 ఫిబ్రవరి 25న విడుదలైన బెంగాలీ సినిమా. న్యూ థియేటర్స్ నిర్మించిన ఈ సినిమాకు సోమనాథ్ గుప్తా దర్శకత్వం వహించాడు. ముర్షిదాబాద్‌కు చెందిన ఆడు అనే పేద బెంగాలీ పల్లెటూరి అమ్మాయి, 2003 ఇరాక్ దాడి వల్ల తన జీవితంలో ఎదురైన కష్టాల గురించి అమెరికా అధ్యక్షుడు జార్జ్ డబ్ల్యూ బుష్‌కి లేఖ రాసిన నేపథ్యంలో ఈ సినిమా రూపొందింది.

గుప్తాకి దర్శకుడిగా ఇది తొలి సినిమా కాగా, టిల్ రోల్ పోషించిన నటి డెబ్లీనా ఛటర్జీ ఈ సినిమాతోనే సినిమారంగంలోకి వచ్చింది. 2010 ఈ సినిమాకు బెంగాలీలో ఉత్తమ చలనచిత్రంగా జాతీయ చలనచిత్ర అవార్డు వచ్చింది.

## నటవర్గం

* డెబ్లీనా ఛటర్జీ (ఆడు)
* సమదర్శి దత్తా (సులేమాన్‌)
* బిదీప్త చక్రవర్తి
* రుద్రనీల్ ఘోష్ (జబ్బార్‌)
* ఎనా సాహా (అమీనా)
* మిథు చక్రవర్తి
* ప్రదీప్ ముఖర్జీ
* బిప్లబ్ ఛటర్జీ (మైనుద్దీన్‌)
* అంగనా బసు
* సౌమిత్ర ఛటర్జీ
* ప్రదీప్ ముఖర్జీ

## విడుదల, స్పందన
2011 ఫిబ్రవరి 25న విడుదలైన ఈ సినిమా విమర్శకుల నుండి సానుకూల సమీక్షలను పొందింది. *[[ఇండియన్ ఎక్స్‌ప్రెస్]]* ఈ సినిమాకు 4/5 రేటింగ్ ఇచ్చింది. *టైమ్స్ ఆఫ్ ఇండియా* విమర్శకుల రేటింగ్‌లో 3.5/5 రేటింగ్ అందుకుంది. ఆడు పాత్రలో డెబ్లీనా ఛటర్జీ, సులేమాన్‌గా సమదార్ధి దత్తాల నటనకు విమర్శకుల ప్రశంసలు వచ్చాయి. డెబ్లీనా ఛటర్జీ ఆడు సినిమా "మనసుకు హత్తుకునేలా" ఉంది అని *ఇండియన్ ఎక్స్‌ప్రెస్* వారి సమీక్షలో రాయబడింది. సౌమిక్ హల్దర్ సినిమాటోగ్రఫీ, ముఖ్యంగా గ్రామీణ బెంగాల్ షాట్లు, అర్ఘ్యకమల్ మిత్ర ఎడిటింగ్ కూడా ప్రశంసించబడ్డాయి.

## మూలాలు

## బయటి లింకులు
* 

వర్గం:2011 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
ధ్యాన బుద్ధ విగ్రహం

**ధ్యాన బుద్ధ విగ్రహం** ఆంధ్రప్రదేశ్ లోని అమరావతి లో ధ్యాన ముద్రలో కూర్చుని ఉన్న గౌతమ బుద్ధుడి విగ్రహం. ఈ విగ్రహం ఎత్తు 125 అడుగులు. ఇది కృష్ణా నది ఒడ్డున నాలుగన్నర ఎకరాల స్థలంలో ఇది నెలకొల్పబడింది. సా.పూ 200 నుంచి సా. శ 200 మధ్యలో ఈ ప్రాంతంలో విలసిల్లిన బౌద్ధ సాంప్రదాయాన్ని అనుసరించి ఇక్కడ కళాఖండాలు ఏర్పాటు చేశారు.

## చరిత్ర

అమరావతి, దాని సమీపంలోని ధరణికోట గురించిన లిఖిత చరిత్ర సా.పూ 5వ శతాబ్దం నాటిది. సా.శ.పూ 3వ శతాబ్దం నుంచి సా.శ 3 వ శతాబ్దం దాకా ఈ ప్రాంతాన్ని ఏలిన శాతవాహనుల రాజధాని ఇది. వీరు హిందూ మతంతో పాటు బౌద్ధ మతాన్ని కూడా ఆదరించారు. అమరావతిలో ముఖ్యమైన చారిత్రక స్థలం అక్కడున్న మహాచైత్యం. దీన్ని భారత పురాతత్వ సర్వేక్షణ సంస్థ పర్యవేక్షిస్తూ అక్కడే ఒక సంగ్రహాలయాన్ని కూడా నడుపుతుంది.

## నిర్మాణం, ప్రాముఖ్యత

ఈ విగ్రహ నిర్మాణం 2003 లో ప్రారంభించి 2015లో పూర్తి చేశారు.
మోక్షాన్ని సాధించడానికి బుద్ధుని అష్టాంగమార్గం ప్రతీకగా ఈ విగ్రహం ఎనిమిది స్తంభాలపై భారీ కమలం అకారంలోని  పునాదిపై వుంది.ఈ ప్రాంతం నాలుగు విభాగాలను  కలిగివుంది. ఇవి  నాలుగు ఉదాత్త సత్యాలకు ప్రతీకలు. ఆంధ్రప్రదేశ్ పర్యాటక అభివృద్ధి సంస్థ  బౌద్ధ సిద్ధాంతాల నేపథ్యంతో నిర్మించిన ఉద్యానవనాన్ని పూర్తి చేసి 2018లో ప్రజల సందర్శనకు అనుమతించనుంది.  

ఈ విగ్రహం  అడుగున గల మూడు అంతస్తుల ప్రదర్శనశాలలో  బౌద్ధ ప్రాముఖ్యత కలిగిన దృశ్యాలను వర్ణించే అమరావతి కళ యొక్క శిల్పాలు ఉన్నాయి. భారతదేశం, ప్రపంచంలోని  ప్రదర్శనశాలలలోగల అమరావతి మహాచైత్య స్థూపం శిలాఫలకాల ఆధునిక నకళ్ళు  ఇక్కడ వున్నాయి.

## చిత్రాలు

బొమ్మ:gopuramx.jpg|అమరేశ్వరాలయ శిఖరం
File:Budha Amaravathi-2.jpg|అమరావతిలో ధ్యాన బుద్దుని విగ్రహం
File:Budha Amaravathi-3.jpg|అమరావతిలో ధ్యాన బుద్దుని విగ్రహం
File:Dhyana buddha statue in Amaravathi.jpg|ధ్యాన బుద్ధ మందిరం


## మూలాలు
హరీష్ రావత్

**హరీష్ సింగ్ రావత్** ఉత్తరాఖండ్‌ రాష్ట్రానికి చెందిన రాజకీయ నాయకుడు. అతను ఉత్తరాఖండ్ రాష్ట్రానికి 7వ ముఖ్యమంత్రిగా, 15వ లోక్‌సభలో మన్మోహన్ సింగ్ మంత్రివర్గంలో కేంద్ర జలవనరుల శాఖ మంత్రిగా పని చేశాడు.
## జననం, విద్యాభాస్యం
హరీష్ రావత్ ఉత్తరాఖండ్ రాష్ట్రం, అల్మోరా జిల్లా, మోహన్రి గ్రామంలో 1948 ఏప్రిల్ 27న రాజేంద్ర సింగ్ రావత్, దేవకీ దేవి దంపతులకు జన్మించాడు. ఆయన లక్నో విశ్వవిద్యాలయం నుండి బీఏ, ఎల్‌ఎల్‌బీ డిగ్రీ పూర్తి చేశాడు. 
## రాజకీయ జీవితం
హరీష్ రావత్ కాంగ్రెస్ పార్టీ ద్వారా రాజకీయాల్లోకి వచ్చి నాలుగుసార్లు లోక్‌సభ సభ్యుడిగా, ఒకసారి రాజ్యసభ సభ్యుడిగా, ఒకసారి ఉత్తరాఖండ్ అసెంబ్లీ సభ్యుడిగా ఎన్నికై 2014లో ఉత్తరాఖండ్ 7వ ముఖ్యమంత్రిగా ప్రమాణం స్వీకారం చేశాడు. తరువాత  2016లో ఉత్తరాఖండ్‌లో రాష్ట్రపతి పాలన విధించడంతో 25 రోజుల రాష్ట్రపతి పాలన తర్వాత రావత్ 2016 ఏప్రిల్ 21  నుండి 2016 ఏప్రిల్ 22 వరకు ఒక రోజు ముఖ్యమంత్రిగా వ్యవహరించి రికార్డు నెలకొల్పాడు. హరీష్ రావత్ 19 రోజుల రాష్ట్రపతి పాలన తర్వాత తిరిగి 2016 మే  11న 3వ సారి ఉత్తరాఖండ్ ముఖ్యమంత్రిగా ప్రమాణం స్వీకారం 2017 మార్చి 18 వరకు భాద్యతలు నిర్వహించాడు. ఆయన పంజాబ్‌ కాంగ్రెస్‌ వ్యవహారాల ఇంచార్జిగా కూడా పని చేశాడు. హరీశ్ రావత్‌ 2022 ఉత్తరాఖండ్ శాసనసభ ఎన్నికల్లో లాల్కువాన్‌ నియోజకవర్గం నుండి పోటీ చేసి తన సమీప బీజేపీ అభ్యర్థి మోహన్‌ సింగ్‌ బిష్త్‌ చేతిలో 16వేల ఓట్ల తేడాతో ఓడిపోయాడు.
### పార్లమెంట్ ఎన్నికల్లో పోటీ

### అసెంబ్లీ ఎన్నికల్లో పోటీ

## మూలాలు

వర్గం:1948 జననాలు
వర్గం:భారత జాతీయ కాంగ్రెస్ నాయకులు
భారత పురాతత్వ సర్వేక్షణ

**భారత పురాతత్వ సర్వేక్షణ** (Archaeological Survey of India) పురాతత్వ పరిశోధనలకై భారత కేంద్ర ప్రభుత్వ సాంస్కృతిక శాఖ ఆధ్వర్యంలో నడిచే సంస్థ. దీన్ని 1861 లో అలెగ్జాండర్ కన్నింగాం అనే ఆంగ్లేయుడు స్థాపించాడు. దీని మొదటి డైరెక్టర్ జనరల్ కూడా ఆయనే. 1958 భారత ప్రభుత్వ నిబంధనల ప్రకారం దేశంలోని అన్ని పురావస్తు కార్యకలాపాలను ఈ సంస్థ నియంత్రిస్తుంది.
పురాతన స్మారక చిహ్నాలు, పురావస్తు ప్రదేశాలు ఇంకా జాతీయ ప్రాముఖ్యత కలిగిన అవశేషాల నిర్వహణ కోసం దేశం మొత్తం 37 మండలాలుగా విభజించబడింది.

## చరిత్ర
భారత పురాతత్వ సర్వేక్షణ సంస్థను ఆంగ్లేయుడైన అలెగ్జాండర్ కన్నింగ్‌హాం 1861లో స్థాపించి దానికి వ్యవస్థాపక డైరెక్టర్ జనరల్ గా పనిచేశాడు. తూర్పు ఆసియా చరిత్ర మీద ఒక క్రమపద్ధతిలో పరిశోధనలు మొదలుపెట్టింది ఏషియాటిక్ సొసైటీ అనే సంస్థ. దీన్ని బ్రిటిష్ ఇండాలజిస్టు అయిన విలియం జోన్స్, 1784 జనవరి 15 న స్థాపించాడు. కలకత్తాలో ప్రధాన నగరంగా చేసుకున్న ఈ సంస్థ పురాతన సంస్కృత, పర్షియన్ రచనలను అధ్యయనం చేసి *ఏషియాటిక్ రీసెర్చెస్* అనే పేరుతో సంవత్సరానికోసారి జర్నల్ ప్రచురించేది. 1785 లో మొట్టమొదటి సారిగా భగవద్గీతను ఆంగ్లంలోకి అనువదించిన చార్లెస్ విల్కిన్స్ లాంటి చరిత్రకారులు ఇందులో సభ్యులుగా ఉండేవారు. ఈయనకు అప్పటి బెంగాల్ గవర్నర్ వారెన్ హేస్టింగ్స్ సహకారం అందించాడు. 1837లో బ్రాహ్మీ లిపిని అర్థం చేసుకోవడం ఈ సొసైటీ సభ్యుడు జేమ్స్ ప్రిన్సెప్ చేపట్టిన ముఖ్యమైన పనుల్లో ఒకటి.

బ్రాహ్మీ లిపిని అర్థం చేసుకున్న ఉత్సాహంలో ప్రిన్సెప్ సహాయకుడైన అలెగ్జాండర్ కన్నింగ్‌హాం సుమారు యాభై సంవత్సరాల పాటు భారతదేశం నలుమూలలా ఉన్న బౌద్ధ స్మారక చిహ్నాలను నిశితంగా సర్వే చేశాడు. మొదట్లో ఈ తవ్వకాలకు తన సొంత ధనమే వాడినా తర్వాత పెద్ద స్థాయిలో జరుగుతున్న తవ్వకాలను పర్యవేక్షించడానికి, బయట పడిన స్మారకాలను భద్రపరచడానికి, పరిశోధనలు చేయడానికి ఒక ప్రత్యేక సంస్థ ఉంటే బాగుంటుందని ఆయనకు తోచింది. ఆంగ్ల ప్రభుత్వంలో తన పలుకుబడిని ఉపయోగించి పురాతత్వ సర్వేక్షణ సంస్థ కోసం ప్రతిపాదనలు పంపాడు. 1848లో ఈ ప్రతిపాదన పని చేయలేదు కానీ ఈ కృషి ఫలితంగానే లార్డ్ కేనింగ్ చట్టం చేయడంతో 1861 లో సంస్థకు బీజం పడింది. కన్నింగ్‌హాం నే ఈ సంస్థకు మొదటి సర్వే అధికారిగా నియమించారు. 1865-1871 మధ్యలో నిధులు లేక తవ్వకాలు ఆగిపోయాయి కానీ తర్వాత అప్పటి వైస్రాయి లార్డ్ లారెన్స్ చొరవతో మళ్ళీ నిధులు సమకూరాయి. 1871 లో దీన్ని ప్రత్యేక విభాగంగా గుర్తించి కన్నింగ్‌హాంని మొదటి డైరెక్టర్ జనరల్ గా నియమించారు.

### భారత పురాతత్వ సర్వే సంస్థ సర్కిల్‌లు

## డైరెక్టర్ జనరళ్ళు

## జాతీయ స్మారక కట్టడాలు
భారత పురాతత్వ సర్వే సంస్థ వెబ్‌సైట్ ద్వారా అధికారికంగా గుర్తించబడిన స్మారక కట్టడాలను జాతీయ ప్రాముఖ్యత కలిగిన స్మారక కట్టడాలు అంటారు.

* తెలంగాణ: తెలంగాణ రాష్ట్రంలో వివిధ కట్టడాలను జాతీయ ప్రాముఖ్యత కలిగిన స్మారక కట్టడాలుగా ఈ సంస్థ గుర్తించింది.

## మూలాలు

వర్గం:పురాతత్వ శాస్త్రము
వర్గం:భారతీయ సంస్థలు
చుక్కంబొట్ల రామ్మోహన్

**చుక్కంబొట్ల రామ్మోహన్‌** తెలంగాణ రాష్ట్రనానికి చెందిన ఉపాధ్యాయుడు, ఉద్యమకారుడు. ఆయన విప్లవ రచయితల సంఘం మాజీ కార్యవర్గ సభ్యుడు.
## జననం, విద్యాభాస్యం
రామ్మోహన్‌ 1948లో ఉమ్మడి మహబూబ్‌నగర్‌ జిల్లాలోని (ప్రస్తుత వనపర్తి జిల్లా), పాన్‌గల్‌ మండలం, గోపాల్‌పేట సంస్థానంలోని మఖ్త గ్రామం కదిరెపాడులో చుక్కంబొట్ల కృష్ణయ్య, సుభద్రమ్మ దంపతులకు జన్మించాడు. ఆయన పాఠశాల విద్యాభ్యాసమంతా వనపర్తి, కొల్లాపూర్‌, మహబూబ్‌నగర్‌లలో పూర్తి చేశాడు.
## వృత్తి జీవితం
రామ్మోహన్‌ 1969లో ఎయిడెడ్‌ పాఠశాలలో ఉపాధ్యాయుడుగా వృత్తి జీవితం ప్రారంభించి అనంతరం పదోన్నతితో మెదక్‌ జూనియర్‌ కళాశాలకు బదిలీ తరువాత హైదరాబాద్ నగరంలోని సరూర్‌నగర్‌, రాజేంద్రనగర్‌, శంషాబాద్‌ జూనియర్‌ కాలేజీల్లో అధ్యాపకుడిగా పని చేసి 2006 జూన్‌లో ఉద్యోగానికి పదవీ విరమణ చేశాడు.
## మరణం
చుక్కంబొట్ల రామ్మోహన్‌ 2022 మార్చి 8న హైదరాబాద్‌, వనస్థలిపురం, సత్యసాగర్‌ కాలనీలోని ఆయన స్వగృహంలో మరణించాడు. ఆయనకు భార్య భారతీ (2003లో క్యాన్సర్‌తో మరణించింది), హరిప్రసాద్‌, సుజన్‌కుమార్‌, శ్రీకాంత్‌ ముగ్గురు కుమారులు ఉన్నారు.

## మూలాలు

వర్గం:విప్లవ రచయితలు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా ఉపాధ్యాయులు
మారన్

**మారన్** 2022లో విడుదలైన పొలిటికల్ యాక్షన్ థ్రిల్లర్‌ సినిమా. సత్య జ్యోతి ఫిలింస్ బ్యానర్‌పై టి.జి. త్యాగరాజన్ సమర్పణలో సెంథిల్ త్యాగరాజన్, అర్జున్ త్యాగరాజన్ ​ నిర్మించిన ఈ సినిమాకు కార్తీక్​ నరేన్​ దర్శకత్వం వహించాడు. ధనుష్, మాళవికా మోహనన్, సముద్రఖని​​ ప్రధాన పాత్రల్లో నటించిన ఈ సినిమా 2022 ఫిబ్రవరి 28న ట్రైలర్‌ను విడుదల చేసి, సినిమాను మార్చి 11న తమిళం, తెలుగు, కన్నడ, మలయాళం భాషలలో డిస్నీ+ హాట్‌స్టార్ ఓటీటీలో విడుదలైంది.
## నటీనటులు

*ధనుష్ 
*మాళవికా మోహనన్ 
*సముద్రఖని​​
*స్మృతి వెంకట్ 
*రాంకీ 
*జయప్రకాశ్ 
*ఆడుకలం నరేన్ 
*బోస్ వెంకట్ 
*మహేంద్రన్ 
*అమీర్ 
*ఇళవరసు
*కృష్ణకుమార్ బాలసుబ్రమణియన్

## సాంకేతిక నిపుణులు
*బ్యానర్: సత్య జ్యోతి ఫిలింస్ 
*నిర్మాత:అర్జున్​ త్యాగరాజన్​ 
*కథ, స్క్రీన్‌ప్లే, దర్శకత్వం: కార్తీక్​ నరేన్
*సంగీతం: జీవీ ప్రకాష్​ కుమార్​
*సినిమాటోగ్రఫీ: వివేకానంద్ సంతోషం

## మూలాలు

## బయటి లింకులు
* 

వర్గం:2022 సినిమాలు
స్మృతి వెంకట్

**స్మృతి వెంకట్‌** భారతదేశానికి చెందిన తమిళ సినిమా నటి. ఆమె మోడల్ గా ప్రారంభించి శ్రీ కుమారన్ జ్యువలరీ, కొన్రాడ్ అండ్ కళ్యాణ్ జ్యువలరీ లాంటి పలు యాడ్స్ లో నటించి 2015లో తమిళంలో విడుదలైన 'ఇంద్రు నేత్రు నాళై' సినిమా ద్వారా సినీరంగంలోకి అడుగుపెట్టింది.
## నటించిన సినిమాలు

## మూలాలు

## బయటి లింకులు
* 

వర్గం:తమిళ సినిమా నటీమణులు
వర్గం:1994 జననాలు
ఆజం ఖాన్

**ఆజం ఖాన్‌** ఉత్తర ప్రదేశ్ రాష్ట్రానికి చెందిన రాజకీయ నాయకుడు, స‌మాజ్‌వాదీ పార్టీ వ్యవస్థాపక సభ్యుల్లో ఒకడు. ఆయన ప్రస్తుతం రాంపూర్ లోక్‌సభ నియోజకవర్గం నుండి ఎంపీగా ప్రాతినిధ్యం వహిస్తున్నాడు.
## నిర్వహించిన పదవులు

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:భారతీయ ముస్లింలు
వర్గం:జనతా పార్టీ రాజకీయ నాయకులు
వర్గం:17వ లోక్‌సభ సభ్యులు